## Ministru kabineta noteikumu projekta

## „Kārtība, kādā 2015.gadā piešķir valsts budžeta dotāciju novadu pašvaldībām, lai nodrošinātu vērtētos ieņēmumus pēc pašvaldību finanšu izlīdzināšanas, finanšu nepieciešamības neizlīdzināmās apakšējās robežas 99 procentu līmenī”

## sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Kārtība, kādā 2015.gadā piešķir valsts budžeta dotāciju novadu pašvaldībām, lai nodrošinātu vērtētos ieņēmumus pēc pašvaldību finanšu izlīdzināšanas, finanšu nepieciešamības neizlīdzināmās apakšējās robežas 99 procentu līmenī” (turpmāk – noteikumu projekts) izstrādāts, pamatojoties uz likuma „Par valsts budžetu 2015.gadam” 4.panta 2. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā, ka spēkā esošais pašvaldību finanšu izlīdzināšanas mehānisms vairs nenodrošina sabalansētu resursu pieejamību visām pašvaldībām un Vides aizsardzības un reģionālās attīstības ministrija nav izpildījusi doto uzdevumu līdz 2013.gada 31.decembrim izstrādāt likumprojektu par pašvaldību finanšu izlīdzināšanu, saskaņā ar Ministru kabineta 2014.gada 18.marta sēdē (prot.17., 44.§, 10.punkts) nolemto Finanšu ministrijai 2015.gada pašvaldību finanšu izlīdzināšanas aprēķinu veikšanā jāievēro likuma „Par valsts budžetu 2014.gadam” 4.pantā noteiktos nosacījumus.Gatavojot Ministru kabineta un Latvijas Pašvaldību vienošanās un domstarpību protokola projektu, ir panākta vienošanās ar Latvijas Pašvaldību savienību, ka Finanšu ministrija, veicot pašvaldību finanšu izlīdzināšanas aprēķinu, sadala pašvaldību kopējo finanšu nepieciešamību republikas pilsētu pašvaldību grupai pēc koeficienta 0,48 un novadu pašvaldību grupai pēc koeficienta 0,52 (likuma “Par pašvaldību finanšu izlīdzināšanu” spēkā esošā redakcija paredz, ka pašvaldību kopējo finanšu nepieciešamību sadala republikas pilsētu pašvaldību grupai pēc koeficienta 0,47 un novadu pašvaldību grupai pēc koeficienta 0,53). Savukārt, lai novadu pašvaldībām kompensētu finanšu nepieciešamības koeficienta samazināšanos, Finanšu ministrijai, aprēķinot papildu dotāciju novadu pašvaldībām pēc pašvaldību finanšu izlīdzināšanas, nepieciešams paredzēt novadu pašvaldību vērtēto ieņēmu nodrošināšanu pēc pašvaldību finanšu izlīdzināšanas finanšu nepieciešamības neizlīdzināmās apakšējās robežas 99 procentu līmenī.Ņemot vērā iepriekšminēto un lai nodrošinātu līdzsvarotu un reģionāli sabalansētu valsts budžeta līdzekļu piešķiršanu pašvaldībām, likuma „Par valsts budžetu 2015.gadam” 4.panta 2.punktā ir noteikta apropriācija novadu pašvaldībām 18 266 640 euro apmērā vērtēto ieņēmumu nodrošināšanai pēc pašvaldību finanšu izlīdzināšanas finanšu nepieciešamības neizlīdzināmās apakšējās robežas 99 procentu līmenī. Tādējādi tiek sniegts valsts budžeta atbalsts tām novadu pašvaldībām, kurām ir ierobežoti finanšu resursi, kā arī pakāpeniski mazināta reģionālā nevienlīdzību finanšu resursu pieejamības ziņā. Valsts budžeta dotācija tiek piešķirta, pamatojoties uz Finanšu ministrijas veiktajiem aprēķiniem, par pamatu izmantojot pašvaldību finanšu izlīdzināšanas aprēķinus 2015.gadam.Valsts budžeta dotāciju saņem tās novadu pašvaldības, kuru vērtētie ieņēmumi pēc pašvaldību finanšu izlīdzināšanas ir zemāki par finanšu nepieciešamības neizlīdzināmo apakšējo robežu 99 procentiem. Valsts kase nodrošina finansējuma pārskaitīšanu uz attiecīgās pašvaldības kontu vienu reizi mēnesī līdz attiecīgā mēneša 12.datumam 1/12 daļas apmērā no šo noteikumu pielikumā attiecīgajai pašvaldībai norādītā finansējuma apmēra. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika nosūtīts saskaņošanai Latvijas Pašvaldību savienībai.  |
| 2. | Sabiedrības līdzdalība projekta izstrādē | Par Finanšu ministrijas priekšlikumiem pašvaldību finanšu izlīdzināšanai 2015.gadam, tai skaitā par valsts budžeta dotācijām novadu pašvaldībām, lai nodrošinātu vērtētos ieņēmumus pēc pašvaldību finanšu izlīdzināšanas, finanšu nepieciešamības neizlīdzināmās apakšējās robežas 99 procentu līmenī, Ministru kabinets un Latvijas Pašvaldību savienība ir panākusi vienošanos, kas iekļauta Ministru kabineta un Latvijas Pašvaldību savienības vienošanās un domstarpību protokolā, kas tika parakstīts 2014.gada 9.decembrī. |
| 3. | Sabiedrības līdzdalības rezultāti | Latvijas Pašvaldību savienība noteikumu projektu saskaņoja bez iebildumiem. |
| 4. | Cita informācija | Nav. |

|  |
| --- |
|  VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Finanšu ministrija, Valsts kase un novadu pašvaldības, uz kurām attiecas noteikumu projekts. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Iesaistītās institūcijas noteikumu projekta izpildi nodrošina to esošo funkciju un uzdevumus ietvaros.Noteikumu projekta izpildei nav nepieciešams radīt jaunas vai likvidēt esošās institūcijas, kā arī nav nepieciešams reorganizēt esošās institūcijas. |
| 3. | Cita informācija |  Nav. |

*Anotācijas II, III, IV un V sadaļa – projekts šīs jomas neskar.*

Finanšu ministrs J.Reirs

17.12.2014 11:34

641

D.Hildebrante,

67083876, dace.hildebrante@fm.gov.lv